2017. gada 30. maijā Noteikumi Nr. 281

Rīgā (prot. Nr. 28  19. §)

**Noteikumi par izdevējdarbības pārskata oficiālās statistikas veidlapas paraugu un veidlapas aizpildīšanas un iesniegšanas kārtību**

Izdoti saskaņā ar

[Statistikas likuma](https://likumi.lv/ta/id/45932-valsts-statistikas-likums) 11. pantu

1. Noteikumi apstiprina Latvijas Nacionālās bibliotēkas izstrādātās oficiālās statistikas veidlapas "Pārskats par izdevējdarbību" paraugu (pielikums) (turpmāk – veidlapa) un nosaka veidlapas aizpildīšanas un iesniegšanas kārtību.

2. Izdevējs aizpilda veidlapu un iesniedz to Latvijas Nacionālajā bibliotēkā personīgi, nosūta pa pastu vai elektroniski, ja dokuments ir sagatavots atbilstoši normatīvajiem aktiem par elektronisko dokumentu noformēšanu, šādos termiņos:

2.1. līdz 15. jūlijam – par laikposmu no kalendāra gada 1. janvāra līdz 30. jūnijam;

2.2. līdz 15. janvārim – par laikposmu no iepriekšējā gada 1. jūlija līdz 31. decembrim.

3. Ja laikposmā, par kuru jāsniedz informācija, izdevējdarbība nav veikta, izdevējs attiecīgo veidlapu neiesniedz.

4. Atzīt par spēku zaudējušiem Ministru kabineta 2009. gada 7. jūlija noteikumus Nr. 739 "Noteikumi par izdevējdarbības valsts statistikas pārskata veidlapas paraugu un pārskata iesniegšanas un aizpildīšanas kārtību" (Latvijas Vēstnesis, 2009, 110. nr.).

Ministru prezidents Māris Kučinskis

Kultūras ministre Dace Melbārde